Eins og undanfarin ár var fjárhagsáætlun ársins 2020 unnin sameiginlega af öllum bæjarfulltrúum og var samstarfið afar ánægjulegt . Fyrir það ber að þakka . Ennfremur er skrifstofustjóra og öðrum starfsmönnum þakkað framúrskarandi gott samstarf við gerð fjárhagsáætlunar fyrir árið 2020 . Eins og undanfarin ár var fjárhagsáætlun ársins 2020 unnin sameiginlega af öllum bæjarfulltrúum og var samstarfið afar ánægjulegt . Fyrir það ber að þakka . Ennfremur er skrifstofustjóra og öðrum starfsmönnum þakkað framúrskarandi gott samstarf við gerð fjárhagsáætlunar fyrir árið 2020 . Gjaldskrár og fasteignagjöld hækka að meðaltali ekki umfram 2,5% þrátt fyrir að vísitala neysluverðs hafi hækkað um 2,99% á árinu en þannig tekur fjárhagsáætlun Hveragerðisbæjar fyrir árið 2020 mið af yfirlýsingu Sambands íslenskra sveitarfélaga í tengslum við lífskjarasamninga aðila vinnumarkaðarins . Margir vilja búa í blómabænum Það er ljóst að gríðarleg eftirspurn er eftir búsetu í Hveragerðisbæ en þrátt fyrir það er það meðvituð stefna bæjarstjórnar að uppbygging nýrra hverfa sé með þeim hætti að lóðum sé úthlutað í hæfilegu magni með það að markmiði að ávallt haldist í hendur framúrskarandi þjónusta og fjölgun íbúa . Jafnframt hefur stefna bæjarstjórnar miðað að því að uppbygging íbúðarhúsnæðis sé bæði fjölbreytt og falleg og haldist í hendur við yfirlýsta stefnu um að staðarandi Hveragerðisbæjar haldist áfram jafn góður og verið hefur . Fleiri lóðir í Kambalandi á árinu 2020 Íbúafjölgun í Hveragerði er stöðug og eru íbúar nú 2.700 . Hefur íbúum fjölgað um 73 eða um 2,7% á árinu . Mikil eftirspurn er eftir húsnæði í bæjarfélaginu og seljast flest hús á örfáum dögum og önnur ná ekki inn á söluskrá fasteignsala áður en þau eru seld . Á árinu 2019 hefur verið unnið að gatnagerð í Kambalandi en lóðum við fyrstu götur hverfisins var úthlutað nýverið . Á árinu 2020 munu enn fleiri lóðir standa byggingaraðilum og einstaklingum til boða en ljóst er á eftirspurninni að færri munu fá en vilja . Uppbygging Kambalands mun því verða mun hraðari en bjartsýnustu menn þorðu að vona . Ljóst er að kaup Hveragerðisbæjar á Kambalandi voru skynsamleg ráðstöfun en þar var hugsað til langrar framtíðar og fjölbreytt byggingarland bæjarins enn betur tryggt en áður var . Jafnframt uppbyggingu Kambalands hefur verið unnið að uppbyggingu íbúðarhúsnæðis víðar í bæjarfélaginu . Á annað hundrað íbúðir í farvatninu Því er ljóst að framboð húsnæðis mun aukast strax á næsta ári en framkvæmdir eru hafnar eða við það að hefjast á hátt í tvöhundruð íbúðum í bæjarfélaginu . Á árinu 2020 munu þær íbúðir byrja að raðast inn á markaðinn þannig að ljóst er að fjölgun íbúa í bæjarfélaginu verður áfram umtalsverð á næstu misserum . Fasteignagjöld aðlöguð að lífskjarasamningnum Fasteignaverð hefur hækkað mjög skarpt í Hveragerði að undanförnu sem óhjákvæmilega hefur leitt til þess að fasteignamat í bæjarfélaginu hefur hækkað . Vegna þessa hefur bæjarstjórn tekið ákvörðun um að aðlaga álagningarprósentur fasteignagjalda með það að markmiði að hækkanir heildarfasteignagjalda verði almennt ekki hærri en sem nemur viðmiði lífskjarasamninga . Þannig er enn og aftur komið til móts við þær miklu hækkanir á gjöldum sem annars hefðu orðið að veruleika . Vert er þó að geta þess að hækkanir geta verið mismunandi eftir húsagerðum og staðsetningu þannig að sums staðar geta hækkanir verið meiri en á öðrum stöðum minni . Núverandi fyrirkomulag álagningar gerir að verkum að þetta er óumflýjanlegt . Helstu forsendur fjárhagsáætlunar Hveragerðisbæjar fyrir árið 2020 eru : Gert er ráð fyrir óbreyttri útsvarsprósentu eða 14,52% . Álagningarprósenta fasteignaskatts á húsnæði í A-flokki hækkar úr 0,36% í 0,43% en á móti lækkar lóðarleiga úr 0,75% í 0,44% . Álagningarprósenta á vatnsgjald á húsnæði í A-flokki lækkar úr 0,06% í 0,02% . Aukavatnsgjald breytist ekki og verður áfram 13,0 kr. á rúmmetra . Álagningarprósenta holræsagjalds lækkar úr 0,21% í 0,155% á alla flokka húsnæðis . Sorphirðugjöld hækka um 2,5 % og verða 15.400 . - Gjöld v . sorpurðunar verða 21.500 , - . Með því að hætt hefur verið við hugmyndir um urðunarskatt er ljóst að íbúar landsins sluppu við verulegar álögur . Aftur á móti hefur því miður enn ekki tekist að finna lausn á sorpurðun Sunnlendinga . Þrátt fyrir það eru sorpurðunargjöld ekki hækkuð meira en um 2,5% en bæjarstjórn vonast til að með aukinni meðvitund og fræðslu muni Hvergerðingar ná enn betri árangri í flokkun . Nú þegar eru Hvergerðingarí fararbroddi í Íslandi hvað það varðar , en héðan fer nú þegar um 66% af sorpi í farveg endurvinnslu . Aftur á móti er enn hægt að gera betur og að því er stefnt á næsta ári . Í öllum tilfellum er hagur bæjarbúa hafður að leiðarljósi og hækkunum stillt í hóf eins og mögulegt er . Stærsta einstaka fjárfesting ársins 2020 er viðbygging við Grunnskólann í Hveragerði . Þar er gert ráð fyrir að framkvæmdir hefjist á árinu og þeim ljúki fyrir upphaf skólastarfs haustið 2021 . Um er að ræða viðbyggingu til norðurs þar sem gert er ráð fyrir nokkrum kennslustofum og sérkennslurýmum . Uppbygging mun halda áfram í Kambalandi og fleiri lóðum verður úthlutað þar á næsta sumar en þá mun verða til lóðir fyrir fjölda íbúða í fjölbýlishúsum , raðhúsum og einbýlishúsum . Einnig er gert ráð fyrir að lokið verði að fullu við gatnagerð í Vorsabæ og þar með munu skapast þar nokkuð margar lóðir fyrir atvinnustarfsemi . Áfram verður haldið með endurbætur á sundlaugarhúsinu í Laugaskarði og fjármunir eru settir til viðhalds annars búningsklefans . Framkvæmdir þar munu hefjast á haustmánuðum og halda áfram inn í árið 2021 þannig að þá verði lokið endurbótum á búningsklefunum báðum . Aðrar fjárfestingar Hveragerðisbæjar á árinu 2020 eru smærri . Gert er ráð fyrir að áætlaðar heildartekjur Hveragerðisbæjar ( aðalsjóðs , A - og B - hluta ) nemi alls kr. 3.146 m.kr. fyrir árið 2020 . Þar af eru skatttekjur ráðgerðar kr. 1.840 milljónir . Framlög Jöfnunarsjóðs eru áætluð 578 m.kr. og aðrar tekjur bæjarsamstæðu um 728 m.kr . Rekstrargjöld og reiknaðar afskriftir samstæðu nema um 2.965 m.kr. . Niðurstaða samstæðu án fjármagnsliða er því jákvæð um 181 milljónir sem er 5,7% af tekjum . EBITDA Hveragerðisbæjar er 321 m.kr. . Fjármagnsliðir eru áætlaðir 153 m.kr. og er rekstrarniðurstaða samstæðu því jákvæð um 28,2 m.kr . Gert er ráð fyrir 2% verðbólgu á árinu 2020 . Samanlögð rekstrarniðurstaða áranna 2018 , 2019 og 2020 verður því jákvæð um 151 m.kr. sem er í fullu samræmi við ákvæði sveitarstjórnarlaga . Afborganir langtímalána verða rúmlega 198 m.kr. og tekin ný lán munu nema 300 m.kr. á árinu 2020 . Í lok árs 2020 verða langtímaskuldir og skuldbindingar samstæðu 3.652 m.kr. . Þar af er lífeyrisskuldbinding sveitarsjóðs 675 m.kr. og skuldbindingar vegna leigugreiðslna 273 m.kr . Skuldir og skuldbindingar Hveragerðisbæjar í lok ársins 2020 munu verða 133% af árstekjum . Skv. fjármálareglum sveitarfélaga er heimilt að draga frá skuldum skuldbindingu vegna lífeyris sem fellur til eftir 15 ár og síðar . Sé það gert myndi skuldahlutfallið batna enn frekar og verða 123% . Er skuldastaða sveitarfélagsins því vel undir skuldaþakinu sem lögfest hefur verið í sveitarstjórnarlögum .